**Referat af bestyrelsesmøde Helsingør Gymnasium, onsdag den 9. September 2015**

Tilstede: Bo Søby (formand), Freja Södergran (Helsingør Kommune), Anette Nygaard (lærerrepræsentant), Søren Launbjerg (Den internationale højskole), Mette Thorup Pedersen (lærerrepræsentant), Sekretær Anette Knudsen, Rektor Sune Bek, Vicerektor Tina Finding (referent).

1. Godkendelse af referatet fra sidste møde.

Referatet godkendt.

1. Godkendelse af dagsorden.

Dagsorden godkendt.

1. Henrik Busch – nyt job. Henrik Busch er valgt på vegne af universiteterne. Idet Henriks nye job ikke er under universiteterne, er det sandsynligt, at Henrik ikke kan genopstille ved næste valg til bestyrelsen.
2. Svampeskaden i kælderen. Arbejdet er ved at være færdigt. Det er gået relativt smertefrit og uden store gener for lærere og elever. Økonomisk er det blevet en lidt større post end først antaget.
3. Kantinekøkken: nye forpagtere, Seri og Eddie Talkmas. Køkkenet var ved at blive lukket af levnedsmiddelkontrollen. Der bruges derfor nu 300.000 kr til at få køkkenet godkendt igen. Flere ting er købt brugt. Køkkenet vil være oppe at køre igen efter efterårsferien.
4. Skolens budget/regnskab:

Anette Knudsen og Sune Bek fremlagde. Kombinationen af flere elever, en vakant vicerektorstilling samt en lav rente gør, at regnskabet efter omstændighederne ser pænt ud.

Der estimeres et overskud på 500.000 kr for finansåret 2015. Overskuddet tænkes brugt til at nedbringe skolens gæld. Bestyrelsen tog indstillingen til efterretning.

Sune Bek påpegede, at vi fremadrettet går efter et overskud på to mill/år. Årsagen til dette er skolens meget store gæld.

Bestyrelsen havde ønsket et langtidsbudget, hvilket blev fremlagt.

Uden yderligere indgreb forventes der frem mod 2019 et stigende underskud på op til 3,5 mill kr/år på driften. Der skal derfor spares. Denne proces vil Sune Bek gå i gang med i løbet af de kommende måneder – i samarbejde med de ansatte.

Bo Søby fremlagde et ”Bekymringsbrev” fra Gymnasiernes Bestyrelsesforening angående gymnasiernes fremtidige økonomi. På baggrund af dette brev – og langtidsprognosen – fremhævede Bo Søby det vigtig i, at vi på skolen viderefører vores langtidsstrategi om at afdrage mest muligt på gælden - så længe vi kan. Bo Søby bad om at dette budskab bringes videre til lærerne.

1. Elevtal og frafald.

Skolen er inde i en positiv gænge med et negativt frafald (= tilgang). Pt er der 722 elever på skolen – og klasserne er fulde. Skolen har ekstra fokus på fastholdelse. Årsagerne til den fine tilgang synes at være en kombination af brobygning samt den øgede fokus på fastholdelse. Hertil kommer et øget fokus på at få alle elever ind på deres 1. prioritet af studieretning.

1. Udbud af studieretninger og valgfag for skoleåret 2016/17: Skolen ønsker at udbyde tre nye studieretninger;

MA/Fy/Inf.teknB,

SA/Ma/eø,

SA/Ma/Id.

Samtidig laves en skemateknisk finte, der gør det muligt for musikAelever at få matematik på B-niveau – der så kan hæves til A-niveau i 3g, hvis de vil.

Bestyrelsen godkendte forslaget.

1. Sune Bek og Bo Søby fremlagde udkast til resultatlønskontrakten, som i al sin væsentlighed bestod af punkter, der er videreudvikling fra sidste år, men som samtidig var gjort mere konkrete.

Bestyrelsen ønskede endvidere at tilføje et punkt om forankring af beslutninger via elevdemokratiet. Bo Søby og Sune Bek fik i opdrag at lave det endelige udkast, som blot sendes ud via mail til umiddelbar godkendelse i bestyrelsen.

1. Indberetning af skolens kapacitet til Region H for skoleåret 2016/17.

 SBE indstiller til 10 klasser med 29,5 elever i hver klasse. Fra lærerside påpegedes, at der kan være problemer med antallet af naturvidenskabslokaler såfremt klassetallet stiger yderligere.

1. Bestyrelsesgodkendelse af opgørelsesmetode i forhold til det fleksible elevloft.

SBE fremlagde måden hvorpå optællingen forventes gennemført på tælledagen.

Bestyrelsen godkendte.

1. Feriefravær: Bestyrelsen bakkede op om, at der ikke er noget der hedder feriefravær. Elever skal møde til timerne. Kun sygefravær kan som udgangspunkt godkendes som lovlig fraværsårsag.
2. Visionsseminar.

SBE huskede bestyrelsen på visionsseminaret den 1. december. Arbejdet vil ikke mindst bestå af en konkretisering af skolens strategiplan og visioner.

På seminaret forventes oplæg fra Peter Henrik Raae (Syddansk Uni, Sune Bek og Bo Søby). Derefter plads til diskussion.

1. Fagligt/pædagogisk tiltag på skolen. Tina Finding orientering om det øgede fokus progression i de store skriftlige opgaver, porteføljearbejdet, skrivemetroen og skriveprojektarbejde, der laves i samarbejde med Syddansk Universitet.

Bestyrelsen udtrykte stor tilfredshed med arbejdet.

1. Næste bestyrelsesmøde er 9. december
2. Evt.

Musical´en på skolen genopstår – premiere ultimo november. 8.- og 9.-klasser inviteres.

Den ledige vicerektorstilling er slået op. Der er et stort og godt felt af ansøgere. Ledelsen, TR, PR-formand samt en TAP er med i ansættelsesudvalget…